**Γενικές εκλογές** διεξήχθησαν στη Νικαράγουα στις 6 Νοεμβρίου 2016 για να εκλέξουν τον Πρόεδρο, την Εθνική Συνέλευση και τα μέλη του Κοινοβουλίου της Κεντρικής Αμερικής. Ο σημερινός πρόεδρος Ντανιέλ Ορτέγκα επανεξελέγη για τρίτη συνεχόμενη θητεία εν μέσω κατηγοριών για εκείνον και το κόμμα των Σαντινίστας ότι χρησιμοποίησαν τον έλεγχο των κρατικών πόρων για να παρακάμψουν τα όρια της προεδρικής θητείας όπως ορίζονται από το σύνταγμα και προκειμένου να εξουδετερώσουν τους πολιτικούς τους αντιπάλους. Ο υποψήφιος του Εθνικού Απελευθερωτικού Μετώπου των Σαντινίστας (FSLN) επωφελήθηκε από την ισχυρή οικονομική ανάπτυξη στη Νικαράγουα, τα τελευταία χρόνια, σε μεγάλο βαθμό, και από τα χαμηλά επίπεδα εγκληματικότητας σε αντίθεση με τα πολλά εγκλήματα που σημειώθηκαν σε όμορές της χώρες στην Κεντρική Αμερική.

Πλαίσιο
-------

Τέσσερις μήνες πριν τις εκλογές, το Ανώτατο Δικαστήριο της Νικαράγουας απομάκρυνε τον αμφιλεγόμενο αρχηγό του Ανεξάρτητου Φιλελεύθερου Κόμματος (PLI) Εντουάρντο Μοντεαλέγρε από την ηγεσία, ορίζοντας ως νέο ηγέτη του κόμματος τον Πέδρο Ρέγιες. Έπειτα από την ένσταση 16 βουλευτών από το PLI και την Ανανεωτική Κίνηση των Σαντινίστας, το Ανώτατο Εκλογικό Συμβούλιο, διέταξε να απομακρυνθούν από την Εθνική Συνέλευση και εξουσιοδότησε τον Ρέγιες να επιλέξει τους αντικαταστάτες τους.

Εκλογικό σύστημα
----------------

Ο Πρόεδρος της Νικαράγουας εξελέγη χρησιμοποιώντας το πλειοψηφικό σύστημα ψηφοφορίας.

Το 90 εκλεγμένα μέλη της Εθνικής Συνέλευσης εξελέγησαν με δύο τρόπους: τα 20 μέλη εξελέγησαν από μια ενιαία εθνική εκλογική περιφέρεια, ενώ άλλα  70 μέλη εξελέγησαν από τις 17 πολυεδρικές εκλογικές περιφέρειες που κυμαίνονται σε μέγεθος από 2 έως και 19 έδρες. Και οι δύο τύποι των εκλογών  πραγματοποιήθηκαν με κλειστή λίστα αναλογικής εκπροσώπησης χωρίς εκλογικό όριο. Άλλες δύο  έδρες ήταν κρατημένες για τους επιλαχόντες κατά τις προεδρικές εκλογές και τον απερχόμενο πρόεδρο (ή τον αντιπρόεδρο).

Οι κατάλογοι με τους υποψηφίους για την Εθνική Συνέλευση και το Κοινοβούλιο της Κεντρικής Αμερικής απαρτίστηκαν υποχρεωτικά από 50% άνδρες και 50% γυναίκες υποψηφίους.

Διεξαγωγή
---------

Τον Ιούνιο του 2016 ο πρόεδρος Ντανιέλ Ορτέγκα ανακοίνωσε ότι δεν θα επιτρεπόταν σε διεθνείς παρατηρητές να εποπτεύσουν τις γενικές εκλογές. Το Κέντρο Κάρτερ αναφερόμενο στα γεγονότα χρησιμοποίησε τον όρο "επίθεση κατά της διεθνούς κοινότητας... ...Εκφράζουμε τη λύπη μας για την απόφαση να αγνοηθεί ένα βασικό τμήμα του εκλογικού νόμου της ίδιας της Νικαράγουας." Ωστόσο, λιγότερο από δύο εβδομάδες πριν από τις εκλογές, ο Οργανισμός Αμερικανικών Κρατών αποδέχτηκε μια πρόσκληση να σταλεί μια αντιπροσωπεία "για να συναντηθούν με τους εμπειρογνώμονες και τους κρατικούς φορείς που εμπλέκονταν στην εκλογική διαδικασία" από τις 5-7 Νοεμβρίου.

Αποτελέσματα
------------

### Πρόεδρος

| Υποψήφιος | Κόμμα | Ψήφοι | % |
| --- | --- | --- | --- |
| Ντανιέλ Ορτέγκα | Εθνικό Απελευθερωτικό Μέτωπο των Σαντινίστας | 1.806.651 | 72,44 |
| Μαξιμίνο Ροντρίγκες |  Κόμμα των Συνταγματικών Φιλελευθέρων | 374.898 | 15,03 |
| Χοσέ Αλβαράδο |  Ανεξάρτητο Φιλελεύθερο Κόμμα | 112.562 | 4,51 |
| Σατουρνίνο Σεράτο | Νικαραγουανή Φιλελεύθερη Συμμαχία | 107.392 | 4,31 |
| Έρικ Καμπέσας | Συντηρητικό Κόμμα | 57.437 | 2,30 |
| Κάρλος Κανάλες | Συμμαχία για τη Δημοκρατία | 35.002 | 1,40 |
| Άκυρα/λευκά ψηφοδέλτια | – | – |
| **Συνολικά** | **2.493.942** | **100** |
| Εγγεγραμμένοι ψηφοφόροι/προσέλευση | – | – |
| Πηγή: CSE |

### Εθνική Συνέλευση

| Κόμμα | Σε εθνικό επίπεδο | Ανά εκλογική περιφέρεια | Σύνολο
seats | +/– |
| --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
| Εθνικό Απελευθερωτικό Μέτωπο των Σαντινίστας | 1.590.316 | 65,86 | 14 | 1.608.395 | 66,46 | 56 | 70 | +7 |
| Κόμμα των Συνταγματικών Φιλελευθέρων | 369.342 | 15,30 | 3 | 375.432 | 15,51 | 10 | 13 | +11 |
| Ανεξάρτητο Φιλελεύθερο Κόμμα | 162.043 | 6,71 | 1 | 117.626 | 4,86 | 1 | 2 | –25 |
| Νικαραγουανή Φιλελεύθερη Συμμαχία | 137.541 | 5,70 | 1 | 137.078 | 5,66 | 1 | 2 | +2 |
| Συντηρητικό Κόμμα | 106.027 | 4,39 | 1 | 110.568 | 4,57 | 0 | 1 | +1 |
| Συμμαχία για τη Δημοκρατία | 49.329 | 2,04 | 0 | 70.939 | 2,93 | 1 | 1 | +1 |
| YATAMA | – | – | – | 30.901 | 1,28 | 1 | 1 | –1 |
| Ειδικά μέλη | – | – | – | – | – | – | 2 | 0 |
| Άκυρα/λευκά ψηφοδέλτια | – | – | – | – | – | – |
| **Σύνολο** | **2.414.598** | **100** | **20** | **2.450.939** | **100** | **70** | **92** | **0** |
| Εγγεγραμμένοι ψηφοφόροι/συμμετοχή | – | – | – | – |
| Πηγές: CSE, El 19 Digital |

### Κοινοβούλιο Κεντρικής Αμερικής

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εθνικό Απελευθερωτικό Μέτωπο Των Σαντινίστας | 1.673.627 | 68,44 | 15 |
| Κόμμα των Συνταγματικών Φιλελευθέρων | 346.855 | 14,19 | 3 |
| Ανεξάρτητο Φιλελεύθερο Κόμμα | 139.618 | 5,71 | 0 |
| Νικαραγουανή Φιλελεύθερη Συμμαχία | 134.858 | 5,52 | 1 |
| Συντηρητικό Κόμμα | 106.350 | 4,35 | 0 |
| Συμμαχία για τη Δημοκρατία | 43.905 | 1.8 | 1 |
| Άκυρα/λευκά ψηφοδέλτια | – | – | – |
| **Συνολικά** | **2.445.213** | **100** | **20** | **0** |
| Εγγεγραμμένοι ψηφοφόροι/προσέλευση | – | – |
| Πηγές: CSE, El 19 Digital |

Σημειώσεις και παραπομπές
-------------------------

1. ↑  Nicaragua general election, 2016 NDI
2. ↑  «Nicaragua president re-elected in landslide amid claims of rigged vote». The Guardian. 2016-11-07.. Ανακτήθηκε στις 2016-11-16.
3. ↑  «CSJ resuelve extenso conflicto del PLI». Nuevo Diario. 9 Ιουνίου 2016. Αρχειοθετήθηκε από το πρωτότυπο στις 14 Σεπτεμβρίου 2016. Ανακτήθηκε στις 28 Μαρτίου 2017.
4. ↑  «¿Quién es Pedro Reyes».
5. ↑  «Asamblea ejecuta destitución de diputados». Nuevo Diario. 30 Ιουλίου 2016. Αρχειοθετήθηκε από το πρωτότυπο στις 10 Μαΐου 2017.
6. ↑  «Nicaragua electoral authority unseats opposition lawmakers». AP. townhall.com. 2016-07-30. Αρχειοθετήθηκε από το πρωτότυπο στις 2016-11-17.. Ανακτήθηκε στις 2016-11-16.
7. ↑  Σύνταγμα της Νικαράγουας, Άρθρο 146.
8. ↑   Electoral system] IPU
9. ↑  Last elections IPU
10. ↑  Σύνταγμα της Νικαράγουας, Άρθρο 131.
11. ↑  «Statement on Daniel Ortega's Decision Not to Invite International Observers to Nicaragua Elections». *Carter Center*. Ανακτήθηκε στις 31 Ιουλίου 2016.
12. ↑  «Nicaragua to accept OAS election observers». AP. townhall.com. 2016-10-25. Αρχειοθετήθηκε από το πρωτότυπο στις 2016-11-17.. Ανακτήθηκε στις 2016-11-16.
13. ↑  «OAS Observer in Nicaragua, the Bishops call for authentic dialogue». Agenzia Fides. 2016-10-26.. Ανακτήθηκε στις 2016-11-16.
14. ↑  O 2ος στις προεδρικές εκλογές Μαξιμίνο Ροντρίγκες από το Συνταγματικό Φιλελεύθερο Κόμμα και ο απερχόμενος πρόεδρος αποτελούν τα ειδικά μέλη της Εθνικής Συνέλευσης. Καθώς επανεξελέγη ο Ντανιέλ Ορτέγκα, ο απερχόμενος αντιπρόεδρος Ομάρ Χαγιεσλέβενς από το FSLN, ο οποίος δεν ήταν υποψήφιος μαζί με τον Ορτέγκα για το αξίωμα του αντιπροέδρου στις εκλογές αυτές (αντικαταστάθηκε από τον Ροσάριο Μουρίγιο), κατέλαβε την έδρα του.